జపాన్లో ల్యాన్ టైపూన్ తుపాన్ బీభత్సం సృష్టించింది. టోక్యోకు సమీపంలో ల్యాన్ టైపూన్ తీరాన్ని దాటింది. తీరాన్ని దాటిన తర్వాత కాస్త బలహీనపడింది. దీంతో ల్యాండ్ టైపూన్ స్థాయిని కేటగిరి 4 నుంచి కేటగిరి 2కు మార్చారు. ల్యాన్ తుపాన్ బీభత్సానికి టోక్యో వణికిపోయింది. భారీ వర్షాలు కురిసాయి. డ్రైనేజీలు పొంగిపొర్లాయి. సముద్రం అలలు ఉప్పొంగాయి. రోడ్లపైకి నీరు చేరింది. భారీ వర్షాలకు ఇద్దరు మృతి చెందారు. మరొకరు గల్లంతయ్యారు. ల్యాన్ తుపాన్ సోమవారం తెల్లవారు జామున 3 గంటలకు తీరాన్ని తాకింది. దీంతో భారీ వర్షాలు కురిసాయి.  పలు చోట్ల కొండచరియలు విరిగిపడ్డాయి. సముద్రంలో నిలిపి ఉంచిన పడవలు ధ్వంసమయ్యాయి. రైళ్ల రాకపోకలకు అంతరాయం ఏర్పడింది. దీంతో పలు రైల్వే స్టేషన్లలో రైళ్లను నిలిపివేశారు. ప్రయాణీకులు తీవ్ర ఇబ్బందులు పడుతున్నారు. వరదల్లో చిక్కుకున్న పలువురిని సహాయక సిబ్బంది రక్షించారు. మరోవైపు బలమైన గాలులు వీస్తుండడంతో ప్రజలు బయటకు రావద్దని వాతావరణశాఖ సూచించింది. మరో 24 గంటల వరకు వర్షాలు కురుస్తాయని తెలిపింది.
japaanlo lan typoon tupan beebhatsam srushtinchindi. tokyoku sameepamlo lan typoon teeraanni daatindi. teeraanni daatina tarvaata kaasta balaheenapadindi. deentho land typoon sthaayini ketagiri 4 nunchi ketagiri 2ku maarchaaru. lan tupan beebhatsaaniki tokyo vanikipoyindi. bhari varshaalu kurisai. drainageelu pongiporlaayi. samudram alalu uppongaayi. rodlapaiki neeru cherindi. bhari varshaalaku iddaru mruti chendaaru. marokaru gallantayyaru. lan tupan somavaram tellavaaru jaamuna 3 gantalaku teeraanni taakindi. deentho bhari varshaalu kurisai.  palu chotla kondachariyalu virigipaddaayi. samudramlo nilipi unchina padavalu dhvamsamayyaayi. railla rakapokalaku antaraayam erpadindi. deentho palu railve stationlalo raillanu nilipivesaaru. prayaaneekulu teevra ibbandulu padutunnaru. varadallo chikkukunna paluvurini sahayaka sibbandi rakshinchaaru. marovaipu balamaina gaalulu veestundadamtho prajalu bayataku ravaddani vaataavaranasaakha suuchimchimdi. maro 24 gantala varaku varshaalu kurustaayani telipindi.